CELEX: 32020D0789
Language: bg
Date: 2020-06-09 00:00:00
Title: Решение (ЕС) 2020/789 на Съвета от 9 юни 2020 година относно подновяването на Споразумението за научно и технологично сътрудничество между Европейската общност и правителството на Република Индия

17.6.2020   
               
               
                  BG
               
               
                  Официален вестник на Европейския съюз
               
               
                  L 193/3
               
            
         РЕШЕНИЕ (ЕС) 2020/789 НА СЪВЕТА
         от 9 юни 2020 година
         относно подновяването на Споразумението за научно и технологично сътрудничество между Европейската общност и правителството на Република Индия
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 186, във връзка с член 218, параграф 6, втора алинея, буква а), подточка v) от него,
         като взе предвид предложението на Европейската комисия,
         като взе предвид одобрението на Европейския парламент (1),
         като има предвид, че:
         
                     (1)
                  
                  
                     С Решение 2002/648/ЕО (2) Съветът одобри сключването на Споразумението за научно и технологично сътрудничество между Европейската общност и правителството на Република Индия (3). Настоящото споразумение бе подписано в Делхи на 23 ноември 2001 г. и влезе в сила на 14 октомври 2002 г. С Решение 2009/501/ЕО (4) Съветът одобри сключването на споразумение за подновяване на Споразумението за научно и технологично сътрудничество между Европейската общност и правителството на Република Индия (5), което поднови споразумението, подписано през 2001 г. и внесе леки промени в него. То беше подписано в Делхи на 30 ноември 2007 г. и влезе в сила на 17 май 2010 г. Настоящото споразумение и споразумението, подписано през 2001 г. са ниричано заедно „споразумението“.
                  
               
                     (2)
                  
                  
                     Съгласно член 11, буква б) от споразумението то беше сключено за период от пет години и може да бъде подновявано по взаимно съгласие между страните, след оценка през последната година от петгодишния период.
                  
               
                     (3)
                  
                  
                     С Решение (ЕС) 2015/1788 (6) Съветът одобри подновяването на споразумението за допълнителен период от пет години. Срокът на действие на споразумението изтича на 17 май 2020 г.
                  
               
                     (4)
                  
                  
                     Оценката, извършена от службите на Комисията, показва, че споразумението предоставя важна рамка за улесняване на сътрудничеството между Съюза и Индия в общите приоритетни области в сферата на науката и технологиите, което води до взаимна изгода за страните. Поради това е в интерес на Съюза споразумението да бъде подновено за нов допълнителен период от пет години.
                  
               
                     (5)
                  
                  
                     И двете страни потвърдиха намерението си да подновят без изменение споразумението за допълнителен период от пет години.
                  
               
                     (6)
                  
                  
                     Поради това подновяването на споразумението следва да бъде одобрено от името на Съюза,
                  
               ПРИЕ НАСТОЯЩОТО РЕШЕНИЕ:
         
            Член 1
            Подновяването на Споразумението за допълнителен период от пет години се одобрява от името на Съюза.
         
         
            Член 2
            Председателят на Съвета определя лицето(ата), упълномощено(и) да уведоми(ят) правителството на Република Индия, от името на Съюза, че Съюзът е приключил вътрешните си процедури, необходими за подновяването на споразумението в съответствие с член 11, буква а) от споразумението.
         
         
            Член 3
            Настоящото решение влиза в сила в деня на приемането му.
         
         
            Съставено в Брюксел на 9 юни 2020 година.
            
               
                  За Съвета
               
               
                  Председател
               
               A. METELKO-ZGOMBIĆ
            
         
         
            (1)  Одобрение от 13 май 2020 г.
         
            (2)  Решение 2002/648/ЕО на Съвета от 25 юни 2002 г. относно сключването на Споразумение за научно и технологично сътрудничество между Европейската общност и правителството на Република Индия (ОВ L 213, 9.8.2002 г., стр. 29).
         
            (3)  ОВ L 213, 9.8.2002 г., стр. 30.
         
            (4)  Решение 2009/501/ЕО от 19 януари 2009 г. за сключване на Споразумение за подновяване на Споразумението за научно и технологично сътрудничество между Европейската общност и правителството на Република Индия (ОВ L 171, 1.7.2009 г., стр. 17).
         
            (5)  ОВ L 171, 1.7.2009 г., стр. 19.
         
            (6)  Решение (ЕС) 2015/1788 на Съвета от 1 октомври 2015 г. относно подновяването на Споразумението за научно и технологично сътрудничество между Европейската общност и правителството на Република Индия (ОВ L 260, 7.10.2015 г., стр. 18).